
Parlamentul  României

 CAMERA DEPUTAŢILOR                                            SENAT 

  Comisia pentru Sănătate                                 Comisia pentru Sănătate

          şi Familie                                                             Publică 

Nr.28/231 /18.10.2011                                   
 Nr.XXXII/369 /18.10.2011

A V I  Z

asupra proiectului de Lege pentru aprobarea Ordonanţei Guvernului nr.10/2011 cu privire la rectificarea bugetului de stat pe anul 2011 

şi unele măsuri financiare
(PLx 526/2011)

Cu adresele  nr.PLx 526 din 19 septembrie 2011 şi nr.L618 din 19 septembrie 2011, în conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru sănătate şi familie a Camerei Deputaţilor şi Comisia pentru sănătate publică a Senatului au fost sesizate cu avizarea proiectului de Lege pentru aprobarea Ordonanţei Guvernului nr.10/2011 cu privire la rectificarea bugetului de stat pe anul 2011 şi unele măsuri financiare (PLx 526/2011).
La şedinţa comună din ziua de 18.10.2011, Comisia pentru sănătate şi familie a Camerei Deputaţilor şi Comisia pentru sănătate publică a Senatului au hotărât, cu  11 voturi pentru , 7 împotrivă şi 2 abţineri, avizarea favorabilă a proiectului de lege.
În cadrul dezbaterilor a fost respins cu majoritate de voturi amendamentul prevăzut în anexă.
                  PREŞEDINTE,                                     PREŞEDINTE,

              RODICA NASSAR           

          ION ROTARU
Întocmit,

Bologan Cristina - consultant

ANEXĂ

AMENDAMENT   RESPINS
	Nr.crt.
	Text proiect de lege
	Amendament
	Motivare

	1.
	Art.55. – 

(4) Se autorizează Casa Naţională de Asigurări de Sănătate, în anexa nr.10/6 „Sinteza finanţării programelor” şi anexa nr.10/07 „Fişa programului” , să suplimenteze „Programul naţional de sănătate cu scop curativ” cu suma de 242.573 mii lei , prin diminuarea cu aceiaşi sumă a „Programului naţional privind asigurarea serviciilor medicale, a medicamentelor şi dispozitivelor medicale în cadrul sistemului de sănătate”.
	Art.55. – 

(4) Se autorizează Casa Naţională de Asigurări de Sănătate, în anexa nr.10/6 „Sinteza finanţării programelor” şi anexa nr.10/07 „Fişa programului” , să suplimenteze „Programul naţional de sănătate cu scop curativ” cu suma de 242.573 mii lei , prin diminuarea cu aceiaşi sumă a Fondului naţonal unic de asigurări sociale de sănătate.
Autor: senator Lazăr Constantin ( Grup Parlamentar PSD )
	Sufinanţarea întregului sistem de sănătate din România în mod special în ce priveşte dispozitivele medicale nu mai este o noutate. În ultimi ani, suma alocată pentru finanţarea dispozitivelor medicale ( proteze, orteze, scaune cu rotile, etc.) a scăzut de 10 ori. În prezent, cererile de subvenţii pentru dispozitive se primesc în flux continuu, însă rezolvarea lor necesită o aşteptare extrem de îndelungată. Aceşti oameni aşteaptă şi acum o şansă la o viaţă normală. Teoretic, o persoană care a suferit o amputaţie, poate întocmi un dosar pentru obţinerea unei subvenţii de la CNAS, care să-i permită achiziţionarea unei proteze. Practic, persoana respectivă după depunerea dosarului aşteaptă între 3 luni şi 2 ani până la ieşirea deciziei. Vă daţi seama că în acest interval de timp poate surveni orice complicaţie sau chiar decesul. Nu putem accepta ca să uităm aceste persoane care sunt deja în suferinţă fără a introduce în OG 18 şi diferenţa pentru plata serviciilor medicale , medicamentelor şi dispozitivelor medicale cu şi fără contribuţie personală.

